14 juliol 2025
14 juliol 2025

## 14 juliol 2025Última actualització: 14 juliol 2025

L'alcalde de Gandia, José Manuel Prieto, i la regidora d'Esports, Lydia Morant, han participat durant aquesta setmana en la signatura de diversos convenis amb entitats esportives de la ciutat. L'objectiu d’aquests acords és col·laborar amb els clubs de la ciutat en l'organització d'esdeveniments esportius que ajuden a reforçar el binomi turisme-esport, al mateix temps que desestacionalitzen la platja, ja que es tracta d'esdeveniments que atrauen a persones procedents de tot el país. En total, es tracta d'una mobilització de recursos per valor de 82.000€.  
  
D'aquesta manera, el Club Prodesport Gandia percebrà 5.000€ a fi de dur a terme el I Acuatló Ciutat de Gandia i el XIII Triatló Ciutat de Gandia; el Club Automobilisme Gandia es veurà beneficiat amb 6.000€ destinats al XVI Rally Ciutat de Gandia; el Gandia Hoquei Club, 4.000€ per al Campionat d'Espanya; l'entitat esportiva Club de Córrer El Garbí, 13.000€ per a la XXVII Mitjana Marató de Gandia i la Sant Silvestre, mentre que el Club Natació i Esports Gandia obtindrà una ajuda de 10.000€ amb l'objectiu de desenvolupar la Travessia Hivern en el Port de Gandia, el Canal de Nado, la Travessia 15 d'agost, el XXV Open Natació i Esports, el Open Màster Natació i Esports, i el Trofeu Pitet.  
  
A banda, el Club de Tenis Gandia percebrà 5.000€ per a organitzar el Campionat Internacional Orysol; el Club Atletisme Safor, 13.000€ per a la Cursa de la Dona, la Carrera de les Empreses de La Safor i el 10K Nocturn; el Club de Bàsquet Units pel Bàsquet, 7.000€ destinats a planificar el Campionat Summer Cup Gandia; 8.000€ es destinaran al Club Ciclista Escapada dedicats a plantejar la VI Setmana Ciclista-Tornada Comunitat Valenciana Dones; al Club Esportiu Triasport li corresponen 4.000€ per a la I Volta Gandia Dones, l'Autonòmic i altres esdeveniments, i, finalment, el Club Alpí de Gandia cobrarà 7.000€ per al Quilòmetre Vertical Gandia 2022.

[Twittear](https://twitter.com/share)